**ПРОЕКТ**

**НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА ОПРЕДЕЛЯНЕ НА МЕСТНИТЕ ДАНЪЦИ НА ТЕРИТОРИЯТА НА ОБЩИНА ДОБРИЧКА**

І. В глава първа „Общи положения” се правят следните изменения и допълнения:

1. В чл. 2 се създава нова точка 8 със следното съдържание:

„т.8 Данък върху таксиметров превоз на пътници.”

Досегашната т. „8” става т. „9”

2. Чл. 4 се изменя и добива следната редакция:

„Чл. 4 Местните данъци се заплащат в брой или чрез ПОС–терминал в касите на общинската администрация или безкасово по съответната сметка.”

3. Създава се нов чл. 6а, ал. 1 и ал. 2 със следните текстове:

„(1) Данъчните декларации по Закона за местните данъци и такси се подават от данъчно задължените лица или от техните законни представители по образец, одобрен от министъра на финансите, който се обнародва в „Държавен вестник”.”

„(2) Данъчните декларации по ал. 1 могат да се подават и по електронен път по реда на Данъчно–осигурителния процесуален кодекс, като с тях се представят и документите удостоверяващи придобито право на собственост, концесия или ограничено вещно право, както и скици и схеми на придобитите недвижими имоти.”

4. Създава се нов чл. 6б, ал. 1, ал. 2 и ал. 3 със следните текстове:

„(1) Община Добричка предоставя ежедневна информация по електронен път на Министерството на финансите за:

1. идентификационните данни за задължените лица по Закона за местните данъци и такси;

2. обектите на облагане с местни данъци и такси, данъчните им оценки и отчетните им стойности;

3. правата на собственост и ползване върху обектите на облагане;

4. данъчните облекчения и освобождавания по ЗМДТ;

5. размера на задълженията по видове данъци и такси, плащанията и непогасените задължения;

6. мерки за обезпечаване и събиране на вземанията по ЗМДТ;

7. други данни от значение за определянето, обезпечаването и събирането на местните данъци и такси.”

„(2) Информацията по ал.1 се предоставя по ред, начин и във формат, определени със заповед на министъра на финансите.”

„(3) Заповедта по ал.2 се публикува на интернет страниците на Министерство на финансите и Националното сдружение на общините в Република България.”

ІІ. В глава втора „Местни данъци”, раздел І „Данък върху недвижимите имоти” се правят следните допълнения и изменения :

1. Чл.11, ал.1 и ал. 2 се изменят и добиват следната редакция:

„(1) Данъкът върху недвижимите имоти се плаща на две равни вноски в следните срокове: до 30 Юни и до 31 Октомври на годината, за която е дължим. ”

„(2) На предплатилите до 30 Април за цялата година се прави отстъпка 5 на сто.”

2. В чл.11 се създават нови ал.3 и ал. 4 със следното съдържание:

„(3) При прехвърляне на недвижим имот или при учредяване на вещни права върху недвижим имот дължимият до прехвърлянето/учредяването данък, включително за месеца на прехвърлянето/учредяването, се заплаща от прехвърлителя/учредителя преди прехвърлянето/учредяването.”

„(4) За недвижимите имоти, придобити през текущата година, данъкът се заплаща в сроковете по ал. 1, а в случаите, в които придобиването е след изтичане на сроковете по ал. 1, данъкът се заплаща в двумесечен срок от датата на придобиването на имота.”

3. В чл. 14 се добавя следното изречение:

„Данъкът, дължим от концесионера за имот, разположен на територията на повече от една община, постъпва в приход на общината, на чиято територия е по-голямата част от имота.”

4. Чл. 18, ал.1 се изменя и добива следната редакция:

„Данъкът се определя върху данъчната оценка на недвижимите имоти по чл.10, ал.1 от Закона за местните данъци и такси към 1 януари на годината, за която се дължи и се съобщава на лицата до 1 март на същата година.”

5. В чл. 20 изразът „и чл. 17” се заличава.

IІІ. В глава втора „Местни данъци”, раздел IIІ „Данък при придобиване на имущества по дарение и по възмезден начин” се правят следните изменения:

1. В чл. 36, ал.1, т. 1 се добавя нова буква „ж” със следния тест:

„законно регистрираните вероизповедания в страната за имотите по чл. 24, ал. 1, т. 9 от Закона за местните данъци и такси. ”

2. Чл. 36, ал. 2 придобива следната редакция:

„(2) Освобождава се от данък полученото имущество по ал. 1, както и последващото прехвърляне на трети лица, при условие че прехвърлянето е свързано с изпълнението на преките цели, за които е създадена съответната организация по ал. 1 или които са посочени като основание за освобождаване от данък. При неизпълнение на условията за освобождаване несъбраният данък става дължим.”

IV. В глава втора „Местни данъци”, раздел IV „Данък върху превозните средства” се правят следните изменения и допълнения:

1. Създава се нов чл. 39а, ал. 1, ал. 2 и ал. 3 със следните текстове:

„(1) Размерът на Данъка върху превозните средства се определя от служител на общинската администрация въз основа на данни от регистъра на пътните превозни средства, поддържан от Министерството на вътрешните работи, и се съобщава на данъчно задълженото лице.”

„ (2) Данните по ал. 1 се предоставят от Министерството на финансите на общината:

        1. ежедневно - чрез изградена и функционираща автоматизирана връзка между Министерството на финансите и софтуерния продукт за администриране на местните данъци и такси на съответната община за обмен на данните от регистъра на пътните превозни средства, поддържан от Министерството на вътрешните работи, или

       2. ежемесечно - на електронен носител.”

„ (3) Алинея 1 не се прилага, когато:

1. пътното превозно средство е придобито по наследство;

2. пътното превозно средство е собственост на повече от едно лице;

3.собственикът/собствениците на пътното превозно средство няма/нямат постоянен адрес, съответно седалище на територията на страната;

4. са налице основания за предявяване право на освобождаване от данък;

5. са налице основания за ползване на данъчни облекчения, с изключение на данъчното облекчение по чл. 59, ал.2 и ал.3 от Закона за местните данъци и такси, когато в регистъра има данни за екологичната категория на превозното средство.”

2. Чл. 40 се изменя и се създават ал. 1, ал. 2, ал.3, ал.4, ал. 5, ал. 6, ал. 7 и ал. 8 със следното съдържание:

„(1) Собствениците на превозни средства, в случаите по чл.39а, ал.3, декларират пред общината по постоянния им адрес, съответно седалище, притежаваните от тях превозни средства в двумесечен срок от придобиването им. За превозните средства, които не са регистрирани за движение в страната, двумесечният срок започва да тече от датата на регистрацията им за движение. При придобиване на превозно средство по наследство декларацията се подава в срока по чл.32 от Закона за местните данъци и такси.”

„(2) Собствениците на превозни средства предявяват правото си на освобождаване от данък или за ползване на данъчно облекчение с данъчната декларация по ал. 1 или с подаване на нова данъчна декларация. ”

 „(3) Служителят на общинската администрация може да изисква документи, удостоверяващи факти и обстоятелства, имащи значение за данъчното облагане. При прекратяване на регистрация на превозно средство данъчно задълженото лице представя документ от компетентен орган. ”

 „(4) Подадената декларация от един от съсобствениците ползва останалите съсобственици. ”

 „(5)  Когато липсват данни за годината на производство на пътното превозно средство, за такава се приема годината на първата му регистрация.”

 „(6) Когато няма налична информация в общината за платения данък по чл. 44 от Закона за местните данъци и такси, собственикът представя документ за платения данък при придобиването на декларираното превозно средство, а в случаите по чл. 168 от Закона за данък върху добавената стойност - документ, удостоверяващ внасянето на данъка върху добавената стойност.”

 „(7) Когато в свидетелството за регистрация на превозните средства по чл.55, ал.7 от Закона за местните данъци и такси липсват данни за допустимата максимална маса на състава от превозни средства, в декларацията по ал. 1 се посочва допустимата максимална маса на състава от превозни средства, определена от производителя.”

 „(8) При установяване на допълнителни обстоятелства, които са от значение за определяне размера на данъка, дължимият данък се определя от служител на общинската администрация и се съобщава на лицето.”

3. В чл. 41 се добавя нова ал. 14 със следния текст:

„(14) Данъкът за превозни средства от категория L7е по Закона за движението по пътищата е в размер на 100лв.”

4. В чл. 44 ал. 1 т. 1 се добавя следния текст:

 „както и на Държавна агенция „Технически операции” за изпълнение на дейностите, определени със закон.”

5. В чл. 44 ал. 2 се добавя следния текст:

„Освобождават се от данък електрическите автомобили, мотоциклети и мотопеди.”

6. Чл.46, ал.1 се изменя:

„(1) Данъкът върху превозните средства се плаща на две равни вноски в следните срокове: до 30 юни и до 31 октомври на годината, за която е дължим. На предплатилите до 30 април за цялата година се прави отстъпка 5 на сто.”

7. В чл. 47 изразът „ал.2” се заменя с изразът „ал. 5”.

V. В глава втора „Местни данъци” се създава нов раздел VII „Данък върху таксиметров превоз на пътници” с текстове чл. 59–64:

Раздел VII

Данък върху таксиметров превоз на пътници

Чл. 59 (1) Данъчно задължените лица, посочени в този раздел, се облагат с данък върху таксиметров превоз на пътници за извършваната от тях или от тяхно име дейност по таксиметров превоз на пътници.

(2) За всички останали дейности данъчно задължените лица се облагат по реда на Закона за корпоративното подоходно облагане, съответно Закона за данъците върху доходите на физическите лица, с изключение на случаите по глава втора, раздел VI от Закона за местните данъци и такси.

(3) Данъчно задължени лица по този раздел са превозвачите, притежаващи удостоверение за регистрация, издадено от изпълнителния директор на Изпълнителна агенция „Автомобилна администрация“, и разрешение за извършване на таксиметров превоз на пътници, издадено от кмета на община Добричка по Закона за автомобилните превози.

Чл. 60 (1) Годишния размер на данъка върху таксиметров превоз на пътници е 300 лева.

(2) Данъкът върху таксиметров превоз на пътници по ал. 1 се дължи от данъчно задължените лица за всеки отделен автомобил, за който е издадено разрешение за извършване на таксиметров превоз на пътници. (3) Когато общинският съвет не е определил размера на данъка върху таксиметров превоз на пътници за съответната година в срока по ал. 1, данъкът се събира на базата на действащия размер за предходната година.

Чл. 61 (1) Преди получаване на издаденото разрешение по чл. 24а, ал. 1 от Закона за автомобилните превози данъчно задължените лица подават данъчна декларация по чл. 61х., ал. 1 от Закона за местните данъци и такси.

(2) В декларацията по ал. 1 лицата посочват обстоятелствата, свързани с определянето на данъка.

(3) Данъчно задължените лица подават данъчна декларация за всички промени в обстоятелствата, които имат значение за определянето на данъка, в 7-дневен срок от настъпването на съответното обстоятелство. (4) При прехвърляне на предприятието на едноличен търговец данъчна декларация се подава и от прехвърлителя, и от приобретателя в 7-дневен срок от датата на вписване на прехвърлянето в търговския регистър в съответната община.

Чл. 62 Дължимият данък върху таксиметров превоз на пътници постъпва в приход на община Добричка ако разрешението за извършване на таксиметров превоз на пътници е издадено за нейната територия.

Чл. 63 (1) Когато разрешението за извършване на таксиметров превоз на пътници е издадено през течение на годината, дължимият данък за текущата година се определя по следната формула:

ДДТГ = ГДТПП x БМ

---------------------------- където,

12

ДДТГ е дължимият данък върху таксиметров превоз на пътници за текущата година;

ГДТПП е размерът на годишния данък върху таксиметров превоз на пътници по чл. 60;

БМ е броят на месеците от текущата година, следващи месеца на издаване на разрешението за извършване на таксиметров превоз на пътници.

(2) Когато действието на разрешението за извършване на таксиметров превоз на пътници бъде прекратено през течение на годината, от платения годишен данък се възстановява недължимо внесената част, определена по следната формула:

НВДТПП = ПГДТПП x БМ

---------------------------- където,

12

НВДТПП е недължимо внесената част от данъка върху таксиметров превоз на пътници за текущата година;

ПГДТПП е платеният годишен данък върху таксиметров превоз на пътници за текущата година;

БМ е броят на месеците от текущата година, следващи месеца на прекратяване на разрешението за извършване на таксиметров превоз на пътници.

Чл. 63. Данъкът по чл. 60 се внася преди получаване на издаденото разрешение по чл. 24а, ал. 1 от Закона за автомобилните превози.

Чл. 64. Възстановяване на надвнесен данък по чл. 64, ал. 2 се извършва по писмено искане на данъчно задължено лице по реда на Данъчно-осигурителния процесуален кодекс.

VI. В „Преходни и заключителни разпоредби**”** на Наредбатаза определяне размера на местните данъци на територията на община Добричка се създават нови параграфи 20 и 21 със следните текстове:

§20. Направените изменения в глава първа „Общи положения”, глава втора „Местни данъци”, раздел І „Данък върху недвижимите имоти”, глава втора „Местни данъци”, раздел IIІ „Данък при придобиване на имущества по дарение и по възмезден начин” и в глава втора „Местни данъци”, раздел ІV „Данък върху превозните средства” на Наредбатаза определяне размера на местните данъци на територията на община Добричка, влизат в сила от деня на приемането им.

§21. Глава втора „Местни данъци”, раздел VІ „Данък върху таксиметров превоз на пътници” на Наредбатаза определяне размера на местните данъци на територията на община Добричка, влиза в сила от 01.01.2017година.